En relació a la consulta cal indicar que les administracions que són del sector públic tenen l’obligació d’elaborar i tenir el seu propi pla d’igualtat.
En la Disposició final vintena quarta de la Llei 31/2022, de 23 de desembre, de Pressupostos Generals de l’Estat per a l’any 2023, es recull l’essència dels plans d’igualtat en l’administració i en el punt número 2 d’aquesta disposició. Adjunt l’articulat:
Disposició final vintena quarta. Modificació del Reial decret legislatiu 5/2015, de 30 d’octubre, pel qual s’aprova el text refós de la Llei de l’Estatut Bàsic de l’Empleat públic.
Amb efectes des de l’entrada en vigor d’aquesta llei i vigència indefinida, es modifica del Reial decret legislatiu 5/2015, de 30 d’octubre, pel qual s’aprova el text refós de la Llei de l’Estatut Bàsic de l’Empleat públic, de la següent forma:
Se suprimeix l’últim paràgraf de l’apartat 2 de l’article 32.
Se suprimeix l’últim paràgraf de l’apartat 10 de l’article 38.
Es modifica la disposició addicional setena, que queda redactada com segueix:
Les Administracions Públiques estan obligades a respectar la igualtat de tracte i d’oportunitats en l’àmbit laboral i, amb aquesta finalitat, hauran d’adoptar mesures dirigides a evitar qualsevol tipus de discriminació laboral entre dones i homes.
Sense perjudici del que es disposa en l’apartat anterior, les Administracions Públiques aprovaran, a l’inici de cada legislatura, un Pla per a la Igualtat entre dones i homes per als seus respectius àmbits, a desenvolupar en el conveni col·lectiu o acord de condicions de treball del personal funcionari que sigui aplicable, en els termes previstos en aquest.
El Pla establirà els objectius a aconseguir en matèria de promoció de la igualtat de tracte i oportunitats en l’ocupació pública, així com les estratègies o mesures a adoptar per a la seva consecució. El Pla serà objecte de negociació, i si escau acord, amb la representació legal dels empleats públics en la forma que es determini en la legislació sobre negociació col·lectiva en l’Administració Pública i el seu compliment serà avaluat amb caràcter anual.